Reën vir Wes-Kaap voorspel | Maroela Media
Volgens 'n verklaring van die weerdiens is daar 'n 80% kans vir reënval dié provinsie met voorspellings van 10-22 mm reën in die meeste gebiede.
Omgewings naby opvanggebiede kan glo meer as 30-50 mm reën deur die loop van Vrydagaand en Saterdagoggend verwag.
Dié voorspelling kom te midde van een van die ergste droogtes wat die provinsie al in die geskiedenis geraak het. Dag Zero – die dag wanneer die Stad Kaapstad se krane amptelik sal leegloop – staar die stad onder meer in die gesig.
Verskeie streng reëls is intussen in plek gestel. Die Stad Kaapstad het Maandag aangekondig Dag Zero sal volgens alle redelike bepalings na die middel van Mei aanskuif. Die stad het verder ook sedert 1 Februarie vlak 6B-waterbeperkings en -tariewe ingestel in 'n poging om selfs meer water te bespaar. Dié tariewe is volgens 'n verklaring gekoppel aan verbruik.
Talle vrugteboere van die Overbergdistrik in die Wes-Kaap het Woensdag miljarde liters varswater uit privaat damme aan Kaapstad geskenk.
Toentertyd was daar biddae vir reën, dan ná die reën was daar dankdae. Hoe werk dit daar in die Kaap?
Saterdagoggend 09:30 is daar n biddag vir reen in Proteahoogte Brackenfell. Verskeie Kerke hier in die Noordelike voorstede het al gebeds geleenthede gehad
Kosbare Water Wie is hy wat nie bekommer oor die kraan wat leeg is Wie is hy wat nie verandering wil bring in die droogte Wie is hy wat nie weet hoe belangrik elke druppel is Hy wat nie bid maar net sit en kyk vanuit die hoogte Droogte is 'n werklike toestand wat almal van ons raak Dit verskoon nie en raak oud en jonk en klein en groot Orals op hierdie aarde is daar geen lewe sonder water Met plekke daarsonder en waar jy dit nou moet koop Ons hoor al die woelinge van die elemente buite Dit… Lees meer »
Ons sal berus om ook te wag vir hierdie bepaalde tyd
Hierdie tyd waar ons geen aardse invloed in kan hê
Hierdie tyd waar ons net in nederigheid moet aanvaar
En te bly glo die water kom wanneer ons Vader so sê
Wie het die regte woorde om ons Vader te kan bedank
Woorde van ware blydskap aan Hom wat gaan voorsien
Woorde van uit ons binneste tot Jesus wat dit wil hoor
Woorde wat ons verbind om Hom vir altyd te wil dien
Ons bid konstant….. Soms op ons knieë en soms so in die stap.En vir elke druppel wat val is ons weer op ons knieë om te dank.